पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में लॉकडाउन के बावजूद आधे से ज्यादा कर्मचारियों को मई के पहले ही दिन वेतन मिल गया। राज्य में करीब 5 लाख सरकारी अधिकारी-कर्मचारी हैं। इनमें से करीब तीन लाख को वेतन देने का दावा किया गया है। सबको लगभग 1800 करोड़ रुपए हर महीने भुगतान किया जाता है।
इन अधिकारियों-कर्मचारियों को शनिवार को महीने के पहले दिन करीब 1100-1200 करोड़ का भुगतान कर दिया गया। बाकी कर्मचारियों को लगभग 600-700 करोड़ रुपए वेतन के रूप में और बंटेंगे। वक्त पर सैलरी मिलने की वजह है कि शासन ने वित्त विभाग के जरिए पहले ही फरमान जारी कर दिया था। लाॅकडाउन के समय अप्रैल का वेतन समय पर देने नई व्यवस्था बनाई गई। वित्त अधिकारियों से कहा गया था कि वे ऑनलाइन ई-पेरोल व ई-बिल साॅफ्टवेयर में ही तैयार कर अंतिम रूप दें।
कोष, लेखा व पेंशन के वित्त नियंत्रक ने कोरोना की वजह से कार्यालयों के बंद होने की वजह से वेतन देयक व आवश्यक देयकों के आहरण के लिए सभी आहरण एवं संवितरण अधिकारियों को सुरक्षा के मद्देनजर भौतिक रूप से प्रस्तुत होने मना कर दिया था, इसलिए वेतन देयक कोषालय में जमा करना संभव नहीं था। उन सभी से ऑनलाइन जानकारी मंगवाई गई, जिन्होंने समय पर पे-बिल भेज दिए उनके वेतन निकल गए। अब जैसे-जैसे ट्रेजरी में पे-बिल आ रहे वेतन जारी होता जा रहा है। संबंधित अधिकारी स्थिति सामान्य होने पर दफ्तर खुलने पर भौतिक रूप से दस्तावेज जमा कर सकेंगे। आज एक मई श्रम दिवस है, इसलिए कर्मचारी संगठनों ने समय पर वेतन मिलने की सराहना की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn